Northern Songs

Northern Songs Ltd var et musikkpubliseringsselskap som hadde som funksjon å utgi sanger skrevet av John Lennon og Paul McCartney, i tillegg til, i begynnelsen, sanger skrevet av George Harrison og Ringo Starr, de fire medlemmene av The Beatles.  Det var Dick James som igangsatte det etter at George Martin hadde påvirket Brian Epstein til å velge ham. Martin selv ble tilbudt aksjer i selskapet, men takket nei ettersom han i så fall ville ha hatt en dobbeltrolle som ansatt for EMI.Side 128-129, George Martin og Jeremy Hornsby: «All You Need is Ears», St. Martin's Press, New York, 1979 Avtalen gikk ut på at James tok ti prosent av inntektene, og de resterende nitti prosentene ville deles mellom James (50%) og Epstein, Lennon og McCartney.Side 128, Martin

Harrison valgte selv å la kontrakten med Northern Songs løpe ut i mars 1968, og Harrisongs tok deretter over.Side 314, Barry Miles: «The Beatles Diary Volume 1: The Beatles Years». Omnibus Press, London, 2001 Starr gjorde det samme, noe som betyr at samtlige av Starrs sanger ble gitt ut på hans egne selskap, Startling Music. Begge var misfornøyde med kontraktene. Harrison og Starr hadde 0,8 % hver, Lennon og McCartney 15 % hver, Epstein 7,5 % og Dick James 37,5 %. De restererende 26,4 % ble lagt ut på det åpne markedet.Michael Jackson and Beatles Songs - Snopes.com

Lennon og McCartney prøvde i 1969 å skaffe seg kontroll over selskapet i 1969 ved å kjøpe opp aksjene til avdøde Brian Epsteins bror Clive og til James. Da det viste seg at McCartney hadde kjøpt aksjer på egen hånd, ble Lennon sur, og det hjalp ikke at han var aggressiv mot investorene som vurderte å selge, men gikk etter en kommentar fra Lennon. I stedet solgte de til ATV, som også hadde fått aksjer av James. Et mislykket forsøk fra Klein i å få Apple til å kjøpe tilbake aksjene gikk heller ikke veien.The Beatles lose  control of Northern Songs - Beatles Bible

ATV eide dermed rettighetene til The Beatles' sanger. I 1981 fikk McCartney muligheten til å kjøpe tilbake rettighetene for £20 millioner. Han ville imidlertid ikke kjøpe det opp alene, og ville ha med Yoko Ono. Hun mente at de kunne få det for halvparten, og dermed takket de nei. I 1984 takket igjen McCartney nei, og dermed gikk rettighetene til Michael Jackson.Paul McCartney refused an offer to buy the ATV Catalog for £20 million ($40 million USD) - MJJ Info, 18. november 2010

I 1995 ble Northern Songs oppløst da Michael Jackson solgte 50 % av rettighetene han hadde til selskapet.

Referanser

Kategori:The Beatles
Kategori:Paul McCartney
Kategori:John Lennon
Kategori:Selskaper etablert i 1963
Kategori:Selskaper opphørt i 1995
Kategori:Michael Jackson